Üks vähestest viimase aja üritustest, mis ennast täielikult õigustas, oli Eesti Pokkerikarikas Pärnus, mis oli erakordne ning täiesti uue kontseptsiooniga ettevõtmine. Just uudsust tulebki pidada edu võtmeks. Kuid kas seda ettevõtmist saadaks kahe aasta pärast sarnane edu, ei ole enam niivõrd kindel. Superhästi läbiviidud  PokerStars Baltic Festival vol. 1 oli tase omaette, kuid vol. 2 sarnanes pigem mõnele kassahitile inertsist vändatud järjega. Ma kardan, et pikapeale võib tuhmuda ka EPT sära, mis kõikide eelduste kohaselt selle suve augustis taas Tallinnas toimub.